**PRVO PENZIONERSKO MIKROKREDITNO DRUŠTVO a.d. Banja Luka**

Na osnovu člana 20. Statuta Prvog penzionerskog mikrokreditnog društva a.d. Banja Luka, Upravni odbor Prvog penzionerskog mikrokreditnog društva a.d. Banja Luka na svojoj sjednici održanoj 11.04.2025. godine donosi

**PRIJEDLOG ODLUKE**

**o Izmjenama i dopunama Statuta**

**Član 1**

Predlaže se usvajanje Izmjena i dopuna Statuta Prvog penzionerskog mikrokreditnog društva a.d. Banja Luka.

**Član 2**

Predlažu se izmjene i dopune Statuta Prvog penzionerskog mikrokreditnog Društva a.d. Banja Luka (u daljem tekstu:Statut) tako da se u članu 6 Statuta mijenjaju stav 1 i stav 2 koji nakon izmjene glase:

*Osnovni kapital Društva iznosi 1.100.000,00 KM (slovima: jedanmilionistotinuhiljada i 00/100 KM) i uplaćen je u cjelosti u novcu.*

*Osnovni kapital Društva podijeljen je na 1.100.000 (jedanmilionistotinuhiljada) običnih (redovnih) akcija.*

**Član 3**

Za donošenje ove Odluke potrebna je dvotrećinska većina glasova prisutnih, zastupanih i akcionara koji glasaju pismenim putem.

**Član 4**

Ovlašćuje se Upravni odbor da može izvršiti izmjene i dopune ove Odluke u skladu sa eventualnim primjedbama, odnosno zaključkom Okružnog privrednog suda u Banjoj Luci ili zaključkom/nalogom Agencije za bankarstvo Republike Srpske.

Ovlašćuje se Upravni odbor da na osnovu Rješenja o uspješnosti II (druge) emisije redovnih (običnih) akcija Komisije za hartije od vrijednosti RS izvrši izmjene Statuta u dijelu osnovnog kapitala ukoliko u navedenom rješenju iznos upisanih i uplaćenih akcija bude manji od broja emitovanih akcija Odlukom o II emisiji redovnih (običnih) akcija javnom ponudom (ako bude upisano i uplaćeno manje od 100% akcija koje se nude drugom emisijom).

U slučaju izmjena Statuta iz prethodnog stava, te izmjene Statuta trebaju se notarski potvrditi.

Izmjene i dopune ovog Statuta stupaju na snagu danom ispunjenja zakonom propisanih uslova.

Predsjednik Upravnog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Najdanović

Broj: UO.34/25

Datum: 11.04.2025. godine

*Dostaviti:*

1. Skupštini Društva
2. Direktoru društva
3. a/a