**PRVO PENZIONERSKO MIKROKREDITNO DRUŠTVO a.d. Banja Luka**

Na osnovu člana 20. Statuta Prvog penzionerskog mikrokreditnog društva a.d. Banja Luka, Upravni odbor Prvog penzionerskog mikrokreditnog društva a.d. Banja Luka na svojoj sjednici održanoj 11.04.2025. godine donosi

**PRIJEDLOG ODLUKE**

**o povećanju osnovnog kapitala**

Osnovni kapital Društva na dan donošenja ove Odluke iznosi 500.000 KM i sastoji se 500.000 redovnih (običnih) akcija, klase „A“, sa pravom glasa, pojedinačne nominalne vrijednosti 1,00 KM po akciji.

Po osnovu II (druge) emisije Društvo emituje 600.000 redovnih (običnih) akcija, klase "A" nominalne vrijednosti 1,00 KM po jednoj akciji, ukupne nominalne vrijednosti 600.000,00 KM.



Osnovni kapital Društva povećava se za iznos od 600.000,00 KM te nakon povećanja iznosi 1.100.000,00 KM i sastoji se od 1.100.000 redovnih (običnih) akcija, klase "A", nominalne vrijednosti 1,00 KM po jednoj akciji.



Prodajna cijena akcija iz ove emisije, za akcionare koji koriste pravo preče kupovine, se utvrđuje u iznosu od 1,00 KM po jednoj akciji.

Cijena za preostale akcije, nakon isteka roka za korišćenje prava preče kupovine, formiraće se na Berzi, po principu višestrukih cijena (kontinuirana javna ponuda), s tim da će prodajni nalog biti unesen po cijeni od 1,00 KM. Standard povećanja cijene je 0,01 KM.

Ovlašćuje se Upravni odbor Emitenta da, u skladu sa ovom Odlukom, a u vezi sa Rješenjem o uspješnosti II (druge) emisije redovnih (običnih) akcija Komisije za hartije od vrijednosti RS izvrši izmjene ove odluke u članu 3 ukoliko u navedenom rješenju iznos upisanih i uplaćenih akcija bude manji od broja emitovanih akcija ovom odlukom (ako bude upisano i uplaćeno manje od 100% akcija koje se nude ovom emisijom).



Ovlašćuje se Upravni odbor Društva da može vršiti izmjene i dopune ove Odluke u skladu sa eventualnim primjedbama Komisije za hartije od vrijednosti Republike Srpske, Centralnog registra hartija od vrijednosti a.d. Banja Luka, Agencije za bankarstvo Republike Srpske, nadležnog suda ili drugog nadležnog organa.



Ovlašćuje se Upravni odbor Emitenta da, pozivom na ovu Odluku, a u vezi sa Rješenjem o uspješnosti II (druge) emisije redovnih (običnih) akcija Komisije za hartije od vrijednosti RS izvrši izmjene Statuta i Ugovora o osnivanju Društva u dijelu osnovnog kapitala ukoliko u navedenom rješenju iznos upisanih i uplaćenih akcija bude manji od broja emitovanih akcija ovom odlukom (ako bude upisano i uplaćeno manje od 100% akcija koje se nude ovom emisijom).

U slučaju izmjena Statuta i Ugovora o osnivanju iz prethodnog stava, te izmjene Statuta i Ugovora o osnivanju trebaju se notarski potvrditi.



Za donošenje ove Odluke potrebna je obična većina glasova prisutnih, zastupanih i akcionara koji glasaju pisanim putem.

Odluka stupa na snagu danom donošenja.

Predsjednik Upravnog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zoran Najdanović

Broj: UO.31/25

Datum: 11.04.2025. godine

*Dostaviti:*

1. Skupštini Društva
2. Direktoru društva
3. a/a